"ก็เรายังมีตัวตน ที่เป็นกายภาพอยู่ ใช่ไหม?"
"ก็เรายังมีตัวตน ที่เป็นกายภาพอยู่ ใช่ไหม?" Mark Zuckerberg เจ้าของโซเชียลมีเดียใหญ่สุดในโลก ตอบ Yuval Noah Harari ผู้เขียนหนังสือชื่อดัง Sapiens ยอมรับว่าโลกแห่งความจริงยังสำคัญกว่าโลกออนไลน์
27 เม.ย. 2562

"ก็เรายังมีตัวตน ที่เป็นกายภาพอยู่ ใช่ไหม?"
Mark Zuckerberg เจ้าของโซเชียลมีเดียใหญ่สุดในโลก
ตอบ Yuval Noah Harari ผู้เขียนหนังสือชื่อดัง Sapiens
ยอมรับว่าโลกแห่งความจริงยังสำคัญกว่าโลกออนไลน์
วิดีโอการพูดคุย ของบุคคลเชื้อสายยิว ชื่อดังทั้งสองคน ได้ถูกเผยแพร่เมื่อวานนี้
มีประเด็นหลายเรื่องน่าสนใจ
แต่เรื่องที่น่าสนใจที่สุดก็คงจะเป็น
เทคโนโลยีปัจจุบัน ส่งผลกระทบอะไรกับมนุษย์?
โลกในทุกวันนี้ไม่เหมือนเดิม เพราะการเกิดขึ้นของอินเทอร์เน็ตเมื่อ 20 ปีที่ผ่านมา
Mark เล่าว่าเขาเกิดขึ้นมาในเมืองเล็กๆ ที่เด็กทุกคนชอบเล่นเบสบอล
แต่เขาไม่ชอบ
Mark เขาชอบเขียนโปรแกรม
ถ้าเรื่องนี้เกิดขึ้นในสมัยก่อน Mark จะไม่มีสิทธิ์เลือก เขาต้องจำใจเล่นเบสบอล
แต่สำหรับในสมัยนี้
อินเทอร์เน็ตสามารถทำให้ทุกคนเข้าร่วมกลุ่มที่ตัวเองชื่นชอบได้
โดยไม่จำเป็นต้องทำตามเหมือนคนอื่นๆในชุมชนนั้น
ประเด็นสำคัญของอินเทอร์เน็ตคือ สามารถทำให้ทุกคนบนโลกเชื่อมหากัน
และคนรุ่นใหม่จะมีสิทธิ์เลือก เรื่องที่ตัวเองสนใจ ได้แบบเฉพาะเจาะจงมากขึ้น..
เราจะเห็นได้ว่า
เด็กสมัยนี้
อาจอยากนั่งดูคนอื่นแคสต์เกม มากกว่า นั่งดูคนอื่นเล่นลิเก แต่สมัยก่อนไม่มีตัวเลือก
อาจชอบที่จะเข้าโรงหนังดูไอรอนแมน มากกว่า เข้าวัดไปไหว้พระ แต่สมัยก่อนไม่มีตัวเลือก
แต่ตอนนี้ อินเทอร์เน็ตทำให้เรารับรู้เรื่องทั้งหมดของโลก เสนอตัวเลือกให้กับเรามากมาย
ไม่ว่าจะเป็นเกมน่าตื่นตาตื่นใจอย่างไร
ไอรอนแมนมีความสามารถมากมายขนาดไหน
แต่คุณ Yuval โต้แย้งประเด็นนี้ขึ้นมา ได้อย่างน่าสนใจ
ถึงแม้ว่าโลกออนไลน์จะสามารถ ดึงความคิด ดึงจิตใจให้เราไปอยู่ในนั้นได้ แต่ตัวเราก็ยังอยู่บนโลกจริงอยู่ดี และนั่นก็คือสิ่งสำคัญ และเป็น Conflict of Interest อย่างหนึ่งของ Facebook
Facebook บอกว่าอยากเชื่อมคนเข้าหากัน เพื่อให้เกิดความสัมพันธ์ที่ดี
แต่ความเป็นจริงแล้ว Facebook ต้องการดึงคนให้อยู่ในโลกออนไลน์ของ Facebook ให้นานที่สุด
ซึ่งโลกออนไลน์นี่แหละจะมาแย่ง ตัวตนทางกายภาพของเราในโลกจริง
ทุกวันนี้คนก้มหน้าตลอดเวลาเพื่อดูสิ่งที่เกิดขึ้นในโลกนั้น
แต่จริงๆแล้วโลกจริงรอบตัว กลับสนใจน้อยลง
ซึ่ง Mark ก็ยอมรับว่า เรายังมีตัวตนที่เป็นกายภาพ และกายภาพเป็นสิ่งสำคัญที่สุดของความสัมพันธ์
ดังนั้นเขาตั้งใจให้ Facebook เป็นเครื่องมือในการเชื่อมต่อ เพื่อออกไปสู่การพบกันในโลกจริง มากกว่าการอยู่ในโลกออนไลน์ตลอดเวลา
ซึ่งก็เป็นปัญหาที่ Facebook กำลังโดนวิพากษ์วิจารณ์เสมอมา
พออ่านมาถึงตรงนี้
น่าจะทำให้เราคิดได้ว่า
โลกในตอนนี้กำลังจะเปลี่ยนแปลงไปอย่างรวดเร็ว
เด็กที่กำลังเกิดขึ้นมาในวันนี้ กำลังจะอยู่ในโลกที่แตกต่างจากเราไปอย่างสิ้นเชิง
สิ่งที่เกิดขึ้นในอดีต อาจเอามาใช้อะไรไม่ได้เลยกับสิ่งที่กำลังจะเป็นในอนาคต
หลายคนกำลังกลัวว่า เรากำลังจะไม่เหมือนบรรพบุรุษของเรา
แต่เรื่องนี้อาจไม่ต้องกังวล เพราะคุณ Yuval กล่าวได้อย่างน่าสนใจว่า
บรรพบุรุษเราตายไปหมดแล้ว เขาไม่แคร์คุณหรอกว่าคุณจะทำอะไร
แต่ตัวพวกเราเองต่างหาก จะเป็นคนกำหนดอนาคต ว่าอยากให้มันเป็นอย่างไร..
----------------------
ติดตามเรื่องหลากหลาย จากผู้เขียนเก่งๆในแอป blockdit
นอกจากนั้น เรายังเขียนเองได้ และสามารถสร้างรายได้ในนี้
โหลดแอปได้ที่ 
สั่งซื้อหนังสือลงทุนแมน 10.0 ได้ที่
Lazada: 
Shopee: 
----------------------
Reference: